VAIO-brugervejledning VPCEH3/VPCEJ3/VPCEK3/VPCEL3-serien

Reference

# Om brugen af diske
<Modeller med et optisk diskdrev>

Overhold følgende retningslinjer, når du bruger diske i din VAIO-computer.

## Om afspilning af diske

- Afhængigt af systemmiljøet kan der forekomme afbrydelser af lyden og/eller blive udeladt billeder under afspilning af dvd/bd/AVCHD. Der kan desuden være diske, som ikke kan afspilles på VAIO-computeren.

- Når du afspiller diske:

- Luk andre videorelaterede programmer.

- Skift ikke mellem visning på computerens skærm og en ekstern skærm.

- Din VAIO-computer afspiller diske ved hjælp af afspilningssoftware, der bruger CPU-ressourcer. Derfor opnår du en mere jævn afspilning, hvis du lukker alle andre programmer end afspilningssoftwaren.

## Om afspilning af optagede diske på andre afspillere

- Nogle cd-afspillere kan muligvis ikke afspille lyd-cd'er af typen cd-r eller cd-rw.

- Nogle dvd-afspillere kan muligvis ikke afspille dvd'er af typen dvd+r dl, dvd-r dl, dvd+r, dvd+rw, dvd-r, dvd-rw eller dvd-ram.

- Bd-r- eller bd-re-medier, der er oprettet med din VAIO-computer, kan ikke afspilles på en Blu-ray Disc-optager, som kun understøtter bd-re Ver.1.0 (modeller med Blu-ray Disc-drev med dvd-SuperMulti).

## Tip til skrivning til disk

- Du må ikke tilslutte eller frakoble kabler, f.eks kablet til vekselstrømsadapteren eller strømkablet, mens det optiske diskdrev skriver data til en disk.

- Skriveprocessen kan tage længere tid end forventet, fordi noget software skriver og kontrollerer data på samme tid.

- Sony påtager sig intet ansvar for tab eller skader, der opstår som følge af skrivefejl.