VAIO-brugervejledning VPCEH3/VPCEJ3/VPCEK3/VPCEL3-serien

Reference

# Om brugen af en "Memory Stick"

Læs følgende forholdsregler og retningslinjer, inden du bruger din "Memory Stick".

- Sørg for, at din "Memory Stick" er uden for børns rækkevidde. Børn kan komme til at sluge kortet.

- Rør ikke ved stikket på din "Memory Stick" med fingrene eller metalgenstande.

- En "Memory Stick" indeholder elektroniske komponenter, der nemt kan beskadiges. Pas på, at du ikke kommer til at tabe, bøje eller støde kortet.

- En "Memory Stick" må ikke skilles ad eller ændres.

- Sørg for, at din "Memory Stick" ikke bliver våd.

- Kortet må ikke opbevares et sted, hvor det udsættes for:

- Meget høje temperaturer, f.eks. i en bil, der er parkeret i solen

- Direkte sollys

- Høj luftfugtighed eller ætsende stoffer

- Støv i større mængder

- Sørg for at bruge en "Memory Stick" og adaptere, som er kompatible med de standarder, der understøttes af VAIO-computeren. Kort og adaptere, der ikke er kompatible, kan sidde fast i slotten og dermed beskadige computeren.

- Du kan ikke skrive data til en "Memory Stick", der er skrivebeskyttet.

- Det anbefales, at du sikkerhedskopierer vigtige data.

- De gemte data kan gå tabt eller blive beskadiget, hvis:

- Du fjerner din "Memory Stick" og slukker VAIO-computeren, mens medieadgangsindikatoren lyser.

- Du bruger din "Memory Stick" et sted, hvor der er statisk elektricitet eller elektrisk støj, som kan forstyrre kortet.

- Hvis du skal transportere din "Memory Stick", skal den ligge i sit etui for at undgå statisk elektricitet.

- Inden du bruger din "Memory Stick" med en anden enhed end en computer, f.eks. et digitalkamera eller en bærbar lydenhed, skal du formatere (initialisere) din "Memory Stick" ved hjælp af enheden.
  Nogle enheder understøtter muligvis ikke filformatet på computere og viser derfor en fejlmeddelelse, hvor det anbefales, at du formaterer din "Memory Stick". Hvis det er tilfældet, skal du kopiere data fra din "Memory Stick" til VAIO-computeren og formatere din "Memory Stick" ved hjælp af enheden. Alle data på din "Memory Stick" slettes, når du formaterer den.
  Du kan finde flere oplysninger i den brugervejledning, der fulgte med enheden.

- Indsæt ikke fremmede objekter i "Memory Stick"-slotten.

- "Memory Stick"-slotten kan kun bruges til at læse/skrive til understøttede "Memory Stick"-medier. Den kan ikke anvendes til andre formål.

## Om brugen af en "Memory Stick Duo"

Når du benytter en "Memory Stick Duo", må du ikke bruge en spids pen til at skrive på etiketten på mediet. De interne komponenter kan blive beskadiget, hvis mediet udsættes for et for kraftigt tryk.

## Om brugen af en "Memory Stick Micro"

- Inden du bruger en "Memory Stick Micro" ("M2"), skal du indsætte den i en "M2" Duo-adapter. Hvis du indsætter mediet direkte i computerens "Memory Stick Duo"-slot uden adapteren, er der risiko for, at mediet sidder fast i slotten.

- Sørg for, at din "Memory Stick Micro" og "M2" Duo-adapterne er uden for børns rækkevidde. De er farlige at sluge.

Relaterede emner
Om "Memory Stick"
Kompatible "Memory Stick"-medier
Indsættelse/fjernelse af en "Memory Stick"
Formatering af en "Memory Stick"