VAIO-brugervejledning VPCEH3/VPCEJ3/VPCEK3/VPCEL3-serien

Reference

# Om LCD-skærmen

Læs følgende forholdsregler og retningslinjer for, hvordan du bruger LCD-skærmen.

- LCD-skærmen er fremstillet ved hjælp af højpræcisionsteknologi. Der kan imidlertid forekomme små sorte punkter og/eller lyse punkter (rød, blå eller grøn) på LCD-skærmen. Dette er et normalt resultat af fremstillingsprocessen og ikke et tegn på en funktionsfejl.

- Pas på, at du ikke kommer til at ridse eller trykke hårdt på LCD-skærmen. Dette kan beskadige skærmen.

- Pas på, at du ikke trykker hårdt oven på computeren, når låget er lukket, da det kan ridse eller tilsmudse LCD-skærmen.

- LCD-skærmen bliver varm under drift. Dette er normalt og ikke et tegn på en funktionsfejl.

- LCD-skærmen må ikke vende direkte mod sollyset. Det kan beskadige LCD-skærmen. Sørg for at blokere for direkte sollys, hvis du anvender VAIO-computeren i nærheden af et vindue.

- Pas på, at du ikke kommer til at trykke hårdt på LCD-skærmen eller dens kanter, når du åbner LCD-skærmen eller løfter VAIO-computeren. LCD-skærmen kan være følsom over for tryk og ekstra belastning. Hvis du trykker for hårdt på skærmen, kan skærmen blive beskadiget eller få funktionsfejl. Når du skal åbne computeren, skal du holde med den ene hånd på den nederste del og løfte LCD-skærmen med den anden hånd. Sørg for at holde computeren med begge hænder, når du bærer den, mens LCD-skærmen er slået op.

- Hvis du bruger din VAIO-computer i lave temperaturer, kan der komme et skyggebillede på LCD-skærmen. Dette er ikke tegn på en funktionsfejl. Når computeren igen anvendes under normale temperaturforhold, gendannes det normale skærmbillede.

- Der kan opstå et skyggebillede på LCD-skærmen, hvis det samme billede vises i længere tid på skærmen. Dette skyggebillede forsvinder efter et stykke tid. Du kan bruge en pauseskærm for at undgå skyggebilleder.