VAIO-brugervejledning VPCEH3/VPCEJ3/VPCEK3/VPCEL3-serien

Opgave

# Tilføjelse og fjernelse af hukommelsesmoduler

Hvis du vil gøre computeren hurtigere eller forbedre dens ydeevne, når der køres flere programmer på samme tid, kan du øge mængden af hukommelse ved at installere flere hukommelsesmoduler.
Se Om tilføjelse og fjernelse af hukommelsesmoduler, inden du opgraderer computerens hukommelse. [Detaljer]
Hvis du indsætter hukommelsesmoduler i to eller flere slot, aktiveres dobbeltkanaltilstanden, så ydeevnen forbedres. (VPCEH/VPCEJ-serien)
Den modultype og hukommelsesmængde, der er installeret på computeren, kan variere afhængigt af modellen.

1. Sluk VAIO-computeren og de eksterne enheder, tag alle strømledninger og tilslutningskabler ud, og fjern batteriet.

1. Vent, indtil din VAIO-computer er kølet af.

De interne komponenter i VAIO-computeren kan være varme, lige når du har slukket computeren. Pas på, at du ikke får forbrændinger, når du håndterer VAIO-computeren i denne tilstand.

1. Læg et rent stykke stof på en plan, flad overflade, og placer din VAIO-computer som vist nedenfor. Fjern skruerne med en stjerneskruetrækker, så du kan åbne dækslet over rummet med hukommelsesmodulet.

Skruernes placering angives af pilene på illustrationen nedenfor.
På nogle modeller bruges der formonterede skuer til dækslet til hukommelsesmodulet. Disse skruer kan ikke fjernes fra dækslet.
Formen og placeringen af dækslet til rummet med hukommelsesmodulet kan variere fra model til model. Du kan finde det i bunden af din VAIO-computer.

1. Rør ved en udvendig metalgenstand for at aflade statisk elektricitet.

Rør ikke ved nogen metalgenstande inde i VAIO-computeren.

1. Hvis der ikke er en ledig slot, skal du fjerne det hukommelsesmodul, der er indsat. Træk låsemekanismerne i pilenes retning for at frigøre modulet (1), og træk derefter modulet ud i pilens retning (2).

1. Tag det nye hukommelsesmodul ud af den antistatiske pose.

1. Hold på hukommelsesmodulets kant, og skub det ind i slotten til hukommelseskort med terminalerne nedad. Sørg for, at indhakket på modulet er placeret ud for den lille tap på slotten.

1. Hold på hukommelsesmodulets kant, og skub det ind, indtil det klikker på plads som vist på illustrationen.

Låsemekanismerne på siderne af slotten låser modulet fast, så det sidder sikkert. Rør ikke de integrerede kredsløb (sorte komponenter) på hukommelsesmodulet.

1. Sæt dækslet på plads over rummet til hukommelsesmodulet, og skru det fast med de skruer, du fjernede på trin 3.

1. Indsæt batteriet, og tilslut alle tilslutningskabler og eksterne enheder, som du fjernede på trin 1. Tænd derefter computeren.

1. Kontroller, at mængden af systemhukommelse er ændret, og at mængden er korrekt. [Detaljer]

Hvis mængden af systemhukommelse er korrekt, er hukommelsesmodulet blevet installeret.
Relaterede emner
Om tilføjelse og fjernelse af hukommelsesmoduler